Πρωτάθλημα Ελλάδας ράγκμπι γιούνιον ανδρών

Το Πανελλήνιο Πρωτάθλημα Ράγκμπι Γιούνιον Ανδρών ήταν ερασιτεχνικό πρωτάθλημα ράγκμπι γιούνιον και η μοναδική κατηγορία του Ελληνικού ράγκμπι γιούνιον. Η διοργάνωση δημιουργήθηκε το 2005 υπό την αιγίδα της Ελληνικής Ομοσπονδίας Ράγκμπι και δεν χρησιμοποιούσε σύστημα υποβιβασμού ή ανόδου δεδομένου ότι ο αριθμός των ομάδων ήταν λιγότερος από 10. Αγωνίζονταν 8 ομάδες στο Πρωτάθλημα: 4 στην Αττική, 2 στη Θεσσαλονίκη και μία στη Ρόδο.

Ο τελευταίος πρωταθλητής ήταν ο Ηρακλής Θεσσαλονίκης (Iraklis Blues Rugby Thessaloniki). Η ομάδα με τους περισσότερους τίτλους ήταν ο Α.Σ. Ράγκμπι Αθηνών η οποία έχει κατακτήσει 6 πρωταθλήματα και ακολουθούν οι Σπρίνγκμποκς Αττικής (Αttica Springboks R.F.C.) και ο Ηρακλής Θεσσαλονίκης (Iraklis Blues Rugby Thessaloniki) με 1 Πρωτάθλημα αμφότεροι.

 Ιστορία 
 2005–2013 
Το πρωτάθλημα ράγκμπι γιούνιον ξεκίνησε την περίοδο 2005–2006 με πρωταθλητή τον Α.Σ. Ράγκμπι Αθηνών.

Την περίοδο 2009–2010 διεξήχθη με το σύστημα των πλέι οφ. Ο Α.Σ. Ράγκμπι Αθηνών κατέκτησε τον τίτλο του 4ου πανελλήνιου πρωταθλήματος ράγκμπι γιούνιον, την άνοιξη του 2009. Στον τελικό νίκησε τους Σπρίνγκμποκς Αττικής με 22–18.

Στις 15 Μαΐου 2010 έγινε στη Ρόδο ο τελικός του πανελληνίου πρωταθλήματος ανδρών για την αγωνιστική περίοδο 2009–2010. Τον τίτλο κατέκτησε ο Α.Σ. Ράγκμπι Αθηνών επικρατώντας με 17–5 (ημίχρονο 0–12) του Σ.Ρ.Γ. Κολοσσοί Ρόδου.Ελληνική Ομοσπονδία Ράγκμπι, ανακτήθηκε 5-6-2010.

Την περίοδο 2010–2011, ο Α.Σ. Ράγκμπι Αθηνών ανακηρύχθηκε για 6η συνεχή φορά Πρωταθλητής Ελλάδος κερδίζοντας με σκορ 15–14 τους Σπρίνγκμποκς Αττικής.

Την περίοδο 2011–2012, πρωταθλητές αναδείχθηκαν οι Σπρίνγκμποκς Αττικής χωρίς να διεξαχθεί τελικός, καθώς στον ημιτελικό Ράγκμπι Αθηνών–Ηρακλής Θεσσαλονίκης, διεκόπη το ματς λόγω γενικευμένης συμπλοκής των παικτών και αποκλείστηκαν αμφότεροι.

Την περίοδο 2012–2013, πρωταθλητής αναδείχθηκε ο Ηρακλής Θεσσαλονίκης τερματίζοντας πρώτος στην βαθμολογία στην κανονική διάρκεια του πρωταθλήματος.

Την περίοδο 2013–2014 δεν διεξήχθη πρωτάθλημα λόγω της αποχώρησης πολλών σωματείων. Τα 4 σωματεία που απέμειναν στην Ε.Ο.Ρ., συμμετείχαν μόνο στο πανελλήνιο πρωτάθλημα ράγκμπι σέβενς.

Μετά την κατάργηση της Ελληνικής Ομοσπονδίας Ράγκμπι και την απορρόφηση της από την Ομοσπονδία Χειροσφαίρισης Ελλάδας, το πρωτάθλημα δεν διεξήχθη ούτε την περίοδο 2014–2015."Το ράγκμπι «απορροφήθηκε» από το χάντμπολ" Ιστότοπος sentragoal.gr

Η Ελληνική Ομοσπονδία Ράγκμπι (ΕΟΡ) αυτονομήθηκε τον Μάιο του 2023, γεγονός που σηματοδότησε την επανεκκίνηση και την οργανωμένη ανάπτυξη του ράγκμπι στην Ελλάδα.

 Τελικοί Πρωταθλήματος 
 Περίοδος Πρωταθλητής Σκορ Δεύτερος Πρώτη θέση στον πίνακα² Παρ. 2005–2006 Ράγκμπι Αθηνών Κολοσσοί Ρόδου Ράγκμπι Αθηνών (Νότιος Όμιλος) Σπάρτακος Θεσσαλονίκης (Βόρειος Όμιλος) 2006–2007 Ράγκμπι Αθηνών 19–0 Κολοσσοί Ρόδου Ράγκμπι Αθηνών (Νότιος Όμιλος) Σπάρτακος Θεσσαλονίκης (Βόρειος Όμιλος) 2007–2008 Ράγκμπι Αθηνών 19–7 Κολοσσοί Ρόδου  2008–2009 Ράγκμπι Αθηνών 22–18 Σπρίνγκμποκς Αττικής Καθημερινή , 1η Απριλίου 2009. 2009–2010 Ράγκμπι Αθηνών 17–15 Κολοσσοί Ρόδου Κολοσσοί Ρόδου  2010–2011 Ράγκμπι Αθηνών 15–14 Σπρίνγκμποκς Αττικής Ράγκμπι Αθηνών  2011–2012 Σπρίνγκμποκς Αττικής¹ Δεν έγινε τελικός Δεν υπήρχε φιναλίστ Σπρίνγκμποκς Αττικής 2012–2013 Ηρακλής Blues Rugby Θεσσαλονίκης   Ηρακλής Blues Rugby Θεσσαλονίκης2024-2025Παναθηναϊκός Α.Ο.με βαθμολογίαΣπρίνγκμποκς ΑττικήςΠαναθηναϊκός Α.Ο.
¹ Την περίοδο 2011–2012 πρωταθλητές αναδείχθηκαν οι Σπρίνγκμποκς Αττικής. Ο τελικός δεν πραγματοποιήθηκε, καθώς στον ημιτελικό διεκόπη το ματς μεταξύ Ράγκμπι Αθηνών και Ηρακλή Θεσσαλονίκης λόγω γενικευμένης συμπλοκής των παικτών.
² Την περίοδο 2005–2006 και 2006–2007 το Πρωτάθλημα χωριζόταν σε 2 ομίλους.
Το πρωτάθλημα ξεκίνησε εκ νέου υπό την αυτονομία της ΕΟΡ, με τη μορφή 7s με τη συμμετοχή τόσο ανδρικών όσο και γυναικείων ομάδων. Οι ανδρικές ομάδες χωρίστηκαν σε δύο ομίλους, ενώ οι γυναικείες σε έναν όμιλο για την περίοδο 2023-2024.
Τον Δεκέμβριο 2024 πραγματοποιήθηκε η πρώτη αγωνιστική του Πανελλήνιο Πρωτάθλημα XVs μετά από 12 χρόνια απουσίας. Στο πρωτάθλημα συμμετείχαν οι ομάδες ΔΑΣ Ωραιοκάστρου, Αττικά Σπρίνγκμποκς, Προμηθέας Δάφνης, Αίολος Πατρών και Παναθηναϊκός.

 Σύνολο τίτλων XVs 
 Σύλλογος  Τίτλοι  Φιναλίστ Χρονιές κατάκτησης Χρονιές Φιναλίστ Ράγκμπι Αθηνών 6 0 2006, 2007, 2008, 2009, 2010, 2011 Σπρίνγκμποκς Αττικής 1 3 2012 2009, 2011, 2025 Ηρακλής Blues Rugby Θεσσαλονίκης 1 2013 Παναθηναϊκός Α.Ο. 1 2025 Κολοσσοί Ρόδου 4 2006, 2007, 2008, 2010

 Unity Cup 
Το 2013 πολλές ομάδες αποχώρησαν από το επίσημο πρωτάθλημα λόγω διαφορών με την Ε.Ο.Ρ. και συμμετείχαν στο ανεπίσημο πρωτάθλημα με την ονομασία «Unity Cup» που διοργάνωσε η G.R.ASS. (Greek Rugby Association). Το πρωτάθλημα διεξήχθη με τη συμμετοχή 7 ομάδων σε 2 γύρους με 14 αγωνιστικές. Μετά το τέλος της κανονικής περιόδου διεξήχθησαν πλέι οφ για την ανάδειξη του πρωταθλητή. Οι παίκτες της ομάδας με τους περισσότερους τίτλους εντός Ελλάδας, του Α.Σ. Ράγκμπι Αθηνών, προσχώρησαν στον Παναθηναϊκό, και αγωνίζονται πλέον στο τμήμα ράγκμπι του ιστορικού συλλόγου."Και εγένετο ράγκμπι! "  Ιστότοπος leoforos.gr Πρωταθλήτρια ομάδας της πρώτης διοργάνωσης αναδείχθηκαν οι Σπρίνγκμποκς Αττικής.

 Οι ομάδες 
 Σύλλογος Στάδιο Χωρητικότητα Περιοχή Σπρίνγκμποκς Αττικής Αθήνα Λέοντες ΘεσσαλονίκηςΑθλητικό Κέντρο Μάττα Θεσσαλονίκη Παναθηναϊκός Α.Ο. Γήπεδο Απόστολος Νικολαΐδης Αθήνα Α.Σ.Ρ.Φ. Σπαρτιάτες Αθηνών Αθήνα Αίολος Πατρών Στάδιο Πανεπιστημίου  Πάτρα Α.Ο. Καβάλα (Τιτάνες) Καβάλα West Side United Περιστερίου Αθήνα West Side RFC Αθήνα

 Τελικός 
 Περίοδος Πρωταθλητής Σκορ Δεύτερος Πρώτη θέση στον πίνακα Παρ. 2013–2014 Σπρίνγκμποκς Αττικής 32–17 Παναθηναϊκός Α.Ο. Σπρίνγκμποκς Αττικής "Παναθηναϊκός: Ήττα στον τελικό η ομάδα ράγκμπι"  Ιστότοπος onsports.gr 2014–2015 Σπρίνγκμποκς Αττικής 21–8 Παναθηναϊκός Α.Ο. Σπρίνγκμποκς Αττικής

 Παραπομπές

Κατηγορία:Ράγκμπι γιούνιον στην Ελλάδα
Ραγκμπι